ΔΙΑΣΩΣΗ ΣΠΑΝΙΩΝ ΦΥΤΩΝ ΤΗΣ ΕΛΛΗΝΙΚΗΣ ΧΛΩΡΙΔΑΣ / Conservation of Rare Species of the Greek Flora
Channel: aristeiaacadem1
Date: 08/02/2013

Σε μια εποχή όπου πολλά άγρια φυτά βρίσκονται στο χείλος της εξαφάνισης, η διάσωση της βιοποικιλότητας του πλανήτη αποτελεί κύρια μέριμνα των επιστημόνων.

Τα Μικρο-Αποθέματα Φυτών (ΜΑΦ) (Plant Micro-Reserves, PMR) αποτελούν εκτάσεις που λειτουργούν με καθορισμένο νομικό καθεστώς και στόχο τους έχουν την προστασία επιλεγμένων τμημάτων πληθυσμών των σπάνιων ενδημικών και κινδυνευόντων ειδών.

Πρόκειται για μία σχετικά πρόσφατη σύλληψη που αναπτύχθηκε γύρω στα 1990, στην Περιφέρεια της Βαλένσια (Ισπανία) και συνιστά μια καινοτόμο προσέγγιση για τη διατήρηση και διαχείριση απειλούμενων φυτικών πληθυσμών. Κατά την τελευταία δεκαετία, η ιδέα του ΜΑΦ έχει αποκτήσει σημαντική αναγνώριση και εκτίμηση σε όλη την Ευρώπη.

Το Πρόγραμμα «CRETAPLANT : Πιλοτικό Δίκτυο Μικρο-Αποθεμάτων Φυτών στη Δυτική Κρήτη» αποτελεί την πρώτη προσπάθεια εφαρμογής στην Ελλάδα ακριβώς αυτής της νέας ιδέας των Μικρο-Αποθεμάτων Φυτών (ΜΑΦ) για την προστασία των σπάνιων ειδών της ελληνικής χλωρίδας.

Δείτε περισσότερα: http://excellence.minedu.gov.gr/listing/127-cretaplant